Harald Franklin Knudsen

Harald Franklin Knudsen (født 7. april 1905 i Porsgrunn, død 27. juni 1976 på Tenerife)Aftenposten 13. juli 1976 nr. 315 s. 13, dødsannonse. var medlem av Nasjonal Samling (NS) og i en periode den norske NS-føreren Vidkun Quislings privatsekretær.

Liv og virke
 Bakgrunn
Knudsen var sønn av NS-fylkesfører, konsul og skipsreder Christen Knudsen (1873–1964) og britiske Lavinia Laura Franklin (1881–1963). Han tilhørte Knudsen-slekten fra Saltrød ved Arendal, og statsminister Gunnar Knudsen var hans grandonkel.

Politisk aktivist
Sammen med meningsfeller gjorde Knudsen i 1936 innbrudd hos den russiske kommunisten Lev Trotskij, som var i Norge og hadde søkt asyl. Under innbruddet ble det funnet bevis på at Trotskij drev med utstrakt politisk virksomhet under oppholdet, og han ble derfor nektet asyl.Folk og Land - Quislings sekretær er gått bort November 1976 s.8 (PDF-fil)

Den 8. april 1940 leide Knudsen rom på Hotel Continental i Oslo og overnattet der sammen med Vidkun Quisling som gikk i dekning under det tyske angrepet på Norge.Agderposten - Da «Q» søkte dekning i Oslos største hotell, 23. august 1945 s.1 Dagen etter var han med Quisling til NRK hvor Quisling annonserte sitt statskupp (Vidkun Quislings radiotale 9. april 1940).Norsk Krigsleksikon - Knudsen, Harald Franklin Hans Fredrik Dahl om Quisling i NRK 9. april 1940

Harald Franklin Knudsen var Quislings privatsekretær fra april 1940, og leder av NS Kamporganisasjon fra oktober 1940 til juli 1941, hvor han så meldte seg inn i Waffen-SS. I 1942 fikk han permisjon derfra for å bli nazi-innsatt generalsekretær i Norges Rederforbund.Agderposten 11. april 1942 s.1

I landssvikoppgjøret etter krigen ble Knudsen dømt til seks års tvangsarbeid, 10 års rettighetstap og inndragning av 35 000 kroner.Agderposten 2. desember 1948 s.1 Han opprettholdt kontakten med NS-miljøet, og hadde flere innlegg i NS-avisen Folk og Land, hvor han var medarbeider.Folk og Land - Quislings sekretær er gått bort November 1976 s.7 (PDF-fil) 

Han opphold seg i den siste tiden på Tenerife, hvor han døde i 1976.

 Litteratur 
 Knudsen, H. F:  Jeg var Quislings sekretær, eget forlag, København, 1951

 Referanser 

Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Personer fra Porsgrunn kommune
Kategori:Nordmenn fra andre verdenskrig